 Koffi Olomide: Ilé ẹjọ kan nílẹ Faranse ló sọ sẹwọn ọdún méjì Bó tilẹ jẹ pé ó kọ láti yọju sí ilé ẹjọ, síbẹ, wọn wọn ẹwọn ọdún mẹjì fun ní ilé ẹjọ kan ni France. Àwọn iròyin tì ẹ leè ní ìfẹ síí: Akoroyin BBC, Nadir Djennad jábọ pé, ìtumọ ìdájọ tí wọn dá fún gbájugbaju olorin ọmọ bibi Congo ni pe, yóò kóju àtimọle ní to ba tún lu òfin. Olomidé, ẹni ọmọ ọdun méjìlélọgọta ni wọn pàṣẹ fún pé, kó sàn ẹgbẹrún márùn Euro gẹgẹ bii owó ìtanran fún oníjo rẹ nígbà kan. Bakan náà ni ilé ẹjọ Nanterre to wa ní àgbegbè Pari, tún ni ko san iye owo kan náà, nítori ó ràn àwọn obinrin méji kan lọwọ láti wọ ilẹ France lanà àìtọ Agbéjọro Olomidé lásìkò tó ń ba àwọn akọroyin sọrọ sọ pé, òun ri ìgbéjọ náà gẹgẹ bi àṣeyori nítori èyí yoo yọ Koffi kúro nínú ìwé ìpẹjọ àgbáyé, to fẹ fi sẹwọn. Manfe-Dove: Àgbà ìlú kan ní ohùn kan ló fọ sáwọn baba ńlá àwọn láti ṣe bẹẹ Koffi Olomidé jẹ ìlúmọọká olórin Rumba àti Soukous, ti gbogbo ènìyàn mọ ní ọpọ àwọn ilẹ aduláwọ Sáájú ni wọn ti pe Olomidé lẹjọ lọdun 2012, fún ẹsùn ìbálòpọ sùgbọn nígbà tó yá ni wọn ṣe àdínkù ẹsùn náà. Mẹrìn nínú àwọn tro ń jó fún gbájugbajà olórin náà ló jẹrìí nilé ẹjọ pe ó fi ipá ba àwọn lòpọ láàrín ọdun 2002 si 2006. Wọn ni ìṣẹlẹ náà wáye ni DR Congo àti France. Awọn obinrin náà tún fẹsùn kàn pé ó fi àwọn pamọ sinnu ile kan ní agbegbe paris lòdi sí ìfẹ inu àwọn sùgbọn àwọn sá kúrò ni oru ọjọ kan lọdun 2006 ti àwọn ò si le pada si DR Congo ki ó ma ba tun mú àwọn. Bótilẹ jẹ pe àgbéjọro ń fẹ ki wọn fi si ẹwọn ọdun méje síbẹ adájọ dá gbogbo atotonu agbẹjọrà nù ni to fi mọ ẹsun ìjíní gbé. Olomidé sá lọ si DR Congo lọdun 2009 pẹlú ìléri pé òun yóò gbèjà ara òun sùgbọn ó kọ láti farahan nílé ẹjọ ni France. Okunrin olorin ọhun tó orukọ rẹ gangan ń jẹ Antoine Agbepa Munba tó ń ni ìsòrò pẹlú òfin ní ọpọ ìgbà: Ní ọdun 2018 Zambia pàṣẹ ki wọn fi si àtimọlé nítori pé o hùwà àitọ si ayaworan kan Ní ọdun 2016 ọwwọ agbófinro bàá wọn si da pada sile lẹyìn to ṣe ọkan nínú àwọn tó ń jó fún báṣubàṣu ní Kenya. Ni ọdún 2012 ó jẹbi ẹsun ti wọn fi kan ni DR Congo nítori pe ó ṣe ẹni to ń ba gbé àwọn orin rẹ síta lọnà ti kò tọ, wọn si wọn ẹwọn oṣù mẹtà fún. Ni ọdun 2008 wọn fi ẹsun kan pé ó gab ayàworàn kan nípàá lóri amóhùnmáworan DR Congo ti ó si fa ẹrọ ayaworan rẹ níbi ayẹyẹ orin itagbangba, sùgban òun àti ẹni náà fi ṣe ọrọ abẹ ilé. : Koffi Olomidé, ọkan nínu àwọn gbajúgbàjajà olórin takansufe nìlẹ Afíríkà, ní wọn ló jẹbi ẹsùn pé ó fipá bá ọkan lára àwọn ọmọ tó ń ba jó lopọ, nìgbà tí ò wà ní ọmọ ọdún mẹẹdógún. 